**Referat styremøte 6/5 2019**

Til stede

Jørn Evensen, Anders Aamann, Kristina Sandbrekkene, Lars Lotherington, Vaktmester Jon

Ikke tilstede

Marie Nordsletten, Hanne Svensson

1. **Dugnad**

Årets dugnad nærmer seg med stormskritt og datoen er allerede nå førstkommende mandag – 13/5 – 18:00. Styret vil ha klart hvilke arbeidsoppgaver vi mener bør prioriteres, og dugnaden avsluttes med sosialt samvær – drikke vil bli kjøpt inn og pølser vil grilles.

Vi håper så mange som mulig har mulighet til å komme, for en effektiv og hyggelig dugnad!

1. **Fordeling av styrets oppgaver**

På årets årsmøte ga flere av medlemmene i styret seg, og ble erstattet av nye. Det gjør også at vi kommer til å fordele styrets oppgaver på nytt, og legge ut informasjon om hvem som gjør hva, i løpet av kort tid. Navn på medlemmene og kontaktinformasjon vil også bli lagt ut, men vi ønsker å presisere at all kontakt med styre skal foregå på mail (med mindre det er veldig akutte saker). Styre nås på styret@sagenepanorama.no

1. **Sagene bar**

Sagene har vært et problem i lengre tid, og det virker ikke å bli noe bedre. Flere beboere må sove med vinduet igjen pga både bråk og røyklukt og er generelt plaget. Styret har tidligere vært i dialog med kommunen, men har kun fått beskjed om at vi må gå i dialog med eieren av baren.

Styret vil nå gå til de nærliggende sameiene, da vi antar at det må være flere enn oss som sliter og er plaget med dette. Vi håper at vi kan samle flere sameier, og at det kan gi oss mer tyngde når vi går på kommunen på nytt.

1. **Årets prosjekter**

Det er ingenting større budsjetter i år, annet enn sikring av bodene i garasjen som allerede er fikset.

1. **Innbrudd**

I slutten av april, rett i forkant av årsmøte, hadde vi dessverre et nytt innbrudd. Det er tydelig at tyven er erfaren, og til tross for filmkameraer er det ikke mulig å se hvem det er. Vi vurderer nye sikkerhetstiltak, men må innse at vi aldri kan bli 100% innbruddsikre. Lista som ble brutt opp ved den ene døra inn til garasjen blir ersattet, og styret ser også på muligheter for å erstatte disse listene med noe som er enda sikrere enn hva vi har i dag.

1. **Ny vaktmester**

Etter 14 år som vaktmester gir vaktmester Jon seg nå. Ny vaktmester blir tidligere styreleder og nå styremedlem Jørn Evensen. Vi viderefører samme kontrakt som vi har hatt med Jon, og prisen forblir den samme. Jon vil også være reservere for Jørn, og dekke opp i ferier og andre uforutsette behov. Styret er veldig fornøyd med å sikre kontinuitet, samtidig som vi har noen som kjenner bygget så godt.

1. **Diverse**
* Vi ønsker å se på muligheten for et «parkering forbudt» -skilt i deler av garasjen hvor vi opplever at biler blir stående i veien.